Рәсәй Хөкүмәте ҡарары менән Башҡортостанда махсус иҡтисади зона булдырыла. Был, иң беренсе, яңы эш урындары булдырылыуы менән ҙур әһәмиәткә эйә. Майҙансыҡ булараҡ Стәрлетамаҡ һәм Ишембай райондары һайланды. Предприятие тимер юлында, төньяҡта, нефть һәм газ сәнәғәтендә эшләгәндәр өсөн кейем тегәсәк. Киләсәктә тегеү ҡорамалдары операторҙары, конструкторҙар, төрөүселәр, йөксөләр кәрәк буласаҡ.